**КЫРГЫЗ РЕСПУБЛИКАСЫ КЫРГЫЗСКАЯ РЕСПУБЛИКА**

**ЖАЛАЛ-АБАД ОБЛАСТЫ ЖАЛАЛ-АБАДСКАЯ ОБЛАСТЬ**

**МАЙЛУУ-СУУ ШААРДЫК МАЙЛУУ-СУУЙСКИЙ**

 **КЕҢЕШИ ГОРОДСКОЙ КЕНЕШ**

**ТОКТОМ**

**ПОСТАНОВЛЕНИЕ**

**2018-жылдын 15-майы №\_5-8-8 Майлуу-Суу шаары**

**Майлуу-Суу шаарынын мэринин резервтик фондунун жобосун бекитүү жөнүндө**

Кыргыз Республикасынын 2016-жылындагы 16-май айындагы №60 сандуу мыйзамы менен, КРнын бюджеттик Кодексинин 24-беренесинде жергиликтүү бюджетинин резервтик фондуна өзгөртүүлөр,толуктоолор киргендигине байланыштуу шаардын мэринин резервтик фондунун жобосун бекитип берүү жөнүндөгү шаардын мэри Н.А.Маматовтун маалыматын угуп,талкуулап,депутаттардын сунуштарын эске алып Майлуу-Суу шаардык Кенештин сессиясы

**ТОКТОМ КЫЛАТ:**

1. Майлуу-Суу шаарынын мэри Н.А.Маматовтун доклады жана депутаттардын сунуштары эске алынсын.
2. 2016-жылдын 16-май айындагы №60 сандуу мыйзамы менен КРнын бюджеттик Кодексинин 24-беренесинде жергиликтүү бюджетинин резервтик фондуна өзгөртүүлөр,толуктоолор киргендигине байланыштуу шаардын мэринин резервтик фондунун жобосу бекитилсин.
3. Ушул токтом катталсын жана Кыргыз Республикасынын укуктук ченемдик актыларынын Мамлекеттик реестрине киргизүү үчүн Кыргыз Республикасынын юстиция министрлигине жөнөтүлсүн.
4. Бул токтомдун аткарылышын көзөмөлдөө жагы шаардын мэрине (Н.А.Маматов) жүктөлсүн.

**Шаардык кеңештин төрагасы: Б.К.Барбиев**